Up-751/03
Datum: 2004-04-15T00:00:00.000+02:00
ecli: ECLI:SI:USRS:2004:Up.751.03
vrsta: posamični akt
zadeva: ustavna pritožba
objavljeno: Neobjavljeno | 15.04.2004
dokument: US23352
akt: Ustavna pritožba A. A. zoper odgovor Vrhovnega državnega tožilstva št. Ctz 237/2003-4/BDK z dne 29. 9. 2003 Ustavna pritožba zoper sklep Višjega sodišča v Mariboru št. II Cp 111/2003 z dne 13. 5. 2003 v zvezi s sklepom Okrajnega sodišča v Murski Soboti št. In 1722/98 z dne 22. 1. 2003
resitev: zavrženje
izrek: Ustavna pritožba A. A. zoper odgovor Vrhovnega državnega tožilstva št. Ctz 237/2003-4/BDK z dne 29. 9. 2003 se zavrže.

Ustavna pritožba zoper sklep Višjega sodišča v Mariboru št. II Cp 111/2003 z dne 13. 5. 2003 v zvezi s sklepom Okrajnega sodišča v Murski Soboti št. In 1722/98 z dne 22. 1. 2003 se zavrže.
stavek: Odgovor Vrhovnega državnega tožilstva, da ne bo vložilo zahteve za varstvo zakonitosti, ni posamičen akt po 50. členu Zakona o Ustavnem sodišču (Uradni list RS, št. 15/94 - v nadaljevanju ZUstS), s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče iz tega razloga v tem delu zavrglo.Vložitev pobude za vložitev zahteve za varstvo zakonitosti upravičenemu vlagatelju ne varuje roka za vložitev ustavne pritožbe in tudi ne more vplivati na tek roka za vložitev ustavne pritožbe zoper izpodbijani sklep Višjega sodišča. Ker je ustavna pritožba zoper sklep Višjega sodišča očitno prepozna in jo je Ustavno sodišče iz tega razloga zavrglo tudi v tem delu.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1, 55.1, 55.1.1, Zakon o Ustavnem sodišču [ZUstS]
datum_vloge: 2003-11-18T23:00:00.000Z
datum_odlocitve: 2004-04-14T22:00:00.000Z

# Up-751/03-4

15. 4. 2004

# SKLEP

Ustavno sodišče je v postopku za preizkus ustavne pritožbe A. A. iz Ž., ki jo zastopa B. B., odvetnik v Z. Z., na seji senata dne 25. marca 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper odgovor Vrhovnega državnega tožilstva št. Ctz 237/2003-4/BDK z dne 29. 9. 2003 se zavrže.

Ustavna pritožba zoper sklep Višjega sodišča v Mariboru št. II Cp 111/2003 z dne 13. 5. 2003 v zvezi s sklepom Okrajnega sodišča v Murski Soboti št. In 1722/98 z dne 22. 1. 2003 se zavrže.

## OBRAZLOŽITEV

Pritožnica je dne 18. 11. 2003 vložila ustavno pritožbo zoper v izreku tega sklepa navedena akta.

Odgovor Vrhovnega državnega tožilstva, da ne bo vložilo zahteve za varstvo zakonitosti, ni posamičen akt po 50. členu Zakona o Ustavnem sodišču (v nadaljevanju ZUstS), s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče iz tega razloga v tem delu zavrglo.

Pritožnica Ustavnemu sodišču predlaga tudi, da razveljavi sklepa sodišč prve in druge stopnje ter zadevo vrne sodišču prve stopnje v novo odločanje, zato je Ustavno sodišče štelo, da pritožnica ustavno pritožbo vlaga tudi zoper sklep Višjega sodišča v Mariboru v zvezi s sklepom Okrajnega sodišča v Murski Soboti. Po prvem odstavku 52. člena ZUstS se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Pritožnica sama ne navaja, kdaj ji je bila izpodbijana sodna odločba Višjega sodišča vročena, iz dejstva, da je pritožnica dne 26. 6. 2003 na Vrhovno državno tožilstvo naslovila pobudo za vložitev zahteve za varstvo zakonitosti, pa izhaja, da se je pritožnica z izpodbijano sodbo seznanila najkasneje tega dne. Na podlagi tega je torej mogoče sklepati, da ji je bila izpodbijana sodna odločba vročena najkasneje 26. 6. 2003. Najkasneje s tem dnem je pričel teči tudi rok za vložitev ustavne pritožbe. Kot je Ustavno sodišče v svojih sklepih že večkrat poudarilo, vložitev pobude za vložitev zahteve za varstvo zakonitosti upravičenemu vlagatelju ne varuje roka za vložitev ustavne pritožbe in tudi ne more vplivati na tek roka za vložitev ustavne pritožbe zoper izpodbijani sklep Višjega sodišča. Ker je ustavna pritožba zoper sklep Višjega sodišča, vložena dne 18. 11. 2003, očitno prepozna, jo je Ustavno sodišče iz tega razloga tudi v tem delu zavrglo.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena, prve alineje prvega odstavka 55. člena ZUstS in prve alineje tretjega odstavka Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger